1978R2514 — FI — 21.01.1989 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

(*) Tätä asiakirjaa ei ole julkaistu suomenkielisenä.

▼B

KOMISSION ASETUS (ETY) N:o 2514/78,

annettu 26 päivänä lokakuuta 1978,

siementen lisäämistä kolmansissa maissa koskevien sopimusten kirjaamisesta jäsenvaltioissa

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 ( 2 ), sellaisena kuin se on viimeksi muutettuna asetuksella (ETY) N:o 1346/78 ( 3 ), ja erityisesti sen 3 a artiklan 4 kohdan ja 9 artiklan, sekä katsoo, että sekä katsoo, että asetuksessa (ETY) N:o 2358/71 säädetään mahdollisuudesta tehdä siementen lisäämistä kolmansissa maissa koskevien sopimusten kirjaaminen jäsenvaltioiden nimeämille toimielimille pakolliseksi; tätä mahdollisuutta olisi käytettävä niiden lajien osalta, joilla on tärkeä merkitys yhteisön markkinoiden hankinnoissa; tämän vuoksi olisi annettava luettelo tämän perusteen täyttävistä lajeista, nämä sopimukset koskevat usein useita peräkkäisiä korjuita; tämän vuoksi on järjestelmän järkiperäiseksi soveltamiseksi tärkeää säätää ennen tämän järjestelmän voimaantuloa tehtyjen tulevia satoja koskevien sopimusten kirjaamisesta, asetuksessa (ETY) N:o 2358/71 vaaditaan lisäksi, että siementen lisäämistä kolmansissa maissa koskevat sopimukset on määriteltävä; on tarpeen säätää myös siitä, että yhteisöön sijoittautunut sopimuspuoli toimittaa tiettyjä tarkempia tietoja sopimuksen kirjaamisesta, jäsenvaltioiden tehtävänä on perustaa näiden sopimusten kirjaamisjärjestelmä; on suotavaa säätää, että ne nimeävät toimielimen tätä varten, komissiolle on ilmoitettava sopimuksen sisältämistä tiedoista, jotta voidaan arvioida markkinoiden kehitystä ja turvata yhteisön markkinoiden hallinta, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN:

1 artikla

Siementen lisäämistä kolmansissa maissa koskevat sopimukset, jotka liittyvät liitteessä esitettyihin lajeihin tai lajikeryhmiin, ja jotka on tehty 1 päivästä helmikuuta 1979 alkaen, sekä ne, jotka on tehty ennen tätä päivämäärää sellaisten siementen osalta, jotka on korjattava 1 päivästä kesäkuuta 1980 alkaen, on tämän asetuksen säännösten mukaan kirjattava.

2 artikla

Tässä asetuksessa tarkoitetaan ”siementen lisäämistä kolmansissa maissa koskevalla sopimuksella” yhden yhteisöön sijoittautuneen sopimuspuolen ja yhden sellaiseen kolmanteen maahan, jolle on siementuotannon osalta myönnetty yhteisön vastaavuus, sijoittautuneen sopimuspuolen välillä tehtyä kirjallista sopimusta, joka koskee toisen sopimuspuolen sitoumusta lisätä tai lisäyttää siemeniä ensimmäisen sopimuspuolen vastuulla niiden tuomiseksi kokonaan tai osittain yhteisöön.

▼M2

3 artikla

Yhteisöön sijoittautuneen sopimuspuolen on 1 artiklassa säädetyssä sopimusten kirjaamisessa näiden laatimisen lisäksi samalla ilmoitettava 4 artiklassa tarkoitetulle toimielimelle vähintään seuraavat seikat:

a) maa, jossa siementen lisääminen suoritetaan;

b) siementen laji ja lajikkeet;

c) lisäykseen tarkoitettujen siementen määrä, alkuperä ja luokka;

d) markkinointivuodet, joita sopimus koskee, kylvösiemenala, yhteisöön tuotavaksi tarkoitetut ennakoitavissa olevat määrät, toimittamiseen ennakoidut ajat.

▼B

4 artikla

Jäsenvaltioiden on perustettava 1 artiklassa tarkoitettujen sopimusten kirjaamisjärjestelmä. Tätä varten niiden on nimettävä rekisteröinnistä vastaava toimielin ja annettava sen nimi ja osoite tiedoksi komissiolle ennen 1 päivää helmikuuta 1979.

5 artikla

1. Yhteisöön sijoittautuneen sopimuspuolen on kirjattava sopimus sen jäsenvaltion toimivaltaisen viranomaisen luona, jonka alueelle hän on sijoittautunut, ennen kunkin lajin tai lajikeryhmän osalta liitteessä määrättyä päättymispäivää.

▼M2

Kuitenkin hybridimaissin siementen osalta yhteisöön tuotavaksi tarkoitetut ennakoitavissa olevat määrät ja toimittamiseen ennakoidut ajat voidaan ilmoittaa viimeistään kuusi kuukautta sopimusten viimeisen kirjauspäivän jälkeen.

▼B

2. Kaikki 3 artiklassa tarkoitettujen seikkojen muutokset, jotka tapahtuvat sopimuksen kirjaamisen jälkeen, on myös annettava tiedoksi kolmenkymmenen päivän määräaikana muutoksen tekopäivämäärästä laskettuna.

▼M2

6 artikla

Jäsenvaltioiden on annettava komissiolle tiedoksi kunakin vuonna viimeistään kolmekymmentä päivää liitteessä määrättyjen määräpäivien jälkeen markkinointivuosittain, lajeittain tai lajikeryhmittäin, jotka esitetään liitteessä, kyseisen kolmannen maan mukaan kylvösiemenalat ja yhteisöön tuotavaksi tarkoitetut lisäyksestä peräisin olevien siementen ennakoitavissa olevat määrät.

Kuitenkin hybridimaissin osalta tuontiin tarkoitetut ennakoitavissa olevat määrät annetaan komissiolle tiedoksi viimeistään kolmekymmentä päivää sen jälkeen, kun ne on annettu tiedoksi toimivaltaiselle kirjaamistoimielimelle.

▼B

7 artikla

Tämä asetus tulee voimaan 15 päivänä marraskuuta 1978.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE



Lajit tai lajikeryhmät Sopimusten kirjaamisen päättymispäivä Korjuuta edeltävä vuosi Korjuuta edeltävä vuosi 1. Festuca pratensis L. 1 päivänä marraskuuta (3) 2. Festuca rubra L. 1 päivänä marraskuuta (3) 3. Lolium multiflorum L.: a) Ssp. alternativum 1 päivänä toukokuuta (4) b) Ssp. non alternativum 1 päivänä marraskuuta (3) 4. Lolium perenne L. 1 päivänä marraskuuta (3) 5 Medicago sativa L. 1 päivänä marraskuuta (3) 6. Trifolium pratense L. 1 päivänä marraskuuta (1) (3) 1 päivänä toukokuuta (2) (4) 7. Hybridimaissi 1 päivänä toukokuuta (4) (1) Syyskylvösiemen (2) Kevätkylvösiemen (3) Eteläisellä pallonpuoliskolla sijaitsevat kolmannet maat. Päättymispäivä on korjuuta edeltävän vuoden 1 päivänä toukokuuta. (4) Eteläisellä pallonpuoliskolla sijaitsevat kolmannet maat. Päättymispäivä on korjuuta edeltävän vuoden 1 päivänä marraskuuta.

( 1 ) Tätä asiakirjaa ei ole julkaistu suomenkielisenä.

( 2 ) EYVL N:o L 246, 5.11.1971, s. 1

( 3 ) EYVL N:o L 165, 22.6.1978, s. 1